**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Ügyiratszám: TPH/5321-88/2020.

**53/2020.**

**HATÁROZAT**

* **veszélyhelyzetben átruházott hatáskörben meghozott döntésről** -

**a járóbeteg szakellátás eszközbeszerzéséről szóló**

**427/2019. (XII.16.) Kt. számú határozat módosításáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva –** *a járóbeteg szakellátás eszközbeszerzéséről szóló 427/2019. (XII.16.) Kt. számú határozat módosításáról* **-** az alábbi határozatot hozom:

1. **Elfogadom a Tiszavasvári Nagycsaládosok Egyesületével kötendő megállapodást**, a határozat 1. melléklete szerinti tartalommal, azzal, hogy a Nagycsaládosok Egyesülete által rendelkezésre bocsátott **támogatás elkülönített számlára** kerül, és **kizárólag a szerződésben megjelölt cél szerinti egészségügyi eszközbeszerzésre fordítható**.
2. A járóbeteg szakellátás eszközbeszerzéséről szóló **427/2019. (XII.16.) Kt. számú határozat 1. pontjának** Képviselő-testület általi **felülvizsgálatát rendelem el, különös tekintettel a beszerzendő eszközök fajtájára, figyelemmel egy esetleges nagyobb (tárgyi minimumfeltételként előírt) beszerzés szükségességére is.**

**Határidő:** a Kormány által - a 40/2020. (III.11.) Korm. rendelettel - kihirdetett **veszélyhelyzet elmúltát követő 60 napon belül.**

1. A járóbeteg szakellátás eszközbeszerzéséről szóló **427/2019. (XII.16.) Kt. számú határozat II. pontjának határidejét az alábbiak szerint módosítom:**

**Határidő:** a 427/2019. (XII.16.) Kt. számú határozat felülvizsgálatát követően esedékességkor.

**INDOKOLÁS**

A Képviselő-testület 427/2019. (XII.16.) Kt. számú határozatával elfogadta a járóbeteg szakellátás eszközbeszerzésével kapcsolatos javaslatot, az alábbiak szerint:

*„I. Dönt arról, hogy a* ***járóbeteg szakellátás fejlesztése érdekében az alábbi eszközöket szerzi be államháztartáson kívüli támogatásból,*** *azzal, hogy az* ***eszközök*** *jelen határozatban szereplő* ***sorrendjére figyelemmel a felajánlott összeg erejéig kerülnek megvásárlásra:***

***1. Urológiai cystoscopy***

***2.******Nőgyógyászati endokavitális vizsgálófej***

***3. Szemészeti non-kontakt tonométer***

***4. Fül-orr-gége gyógyászati naso-pharyngo-laryngoscopy***

*II. Felkéri a* ***polgármestert,*** *hogy* ***fenti eszközök beszerzése érdekében tegye meg a szükséges intézkedéseket,*** *és a* ***beérkezett árajánlatok alapján a legkedvezőbb ajánlatot figyelembe véve gondoskodjon az eszközök*** *– I. pont szerinti –* ***beszerzéséről.”***

**Vállalkozói felajánlásból erre a célra 5.200.000 forint összeg** gyűlt össze a Tiszavasvári Nagycsaládosok Egyesületénél, melyet a felajánló vállalkozói csoport szándéka szerint az **Önkormányzat részére adnak át, kizárólag a járóbeteg szakellátás eszközállománya fejlesztése megvalósítása érdekében, a határozat mellékletét képező megállapodásban foglaltak szerint.**

Magyarország Kormánya 40/2020. (III.11.) Korm. rendelettel Magyarország egész területére veszélyhelyzetet rendelt el.

A testületi döntés szerinti eszközök tekintetében az árajánlatok bekérésre kerültek, azonban a jelenlegi veszélyhelyzetre tekintettel az **eszközbeszerzést fel kell függeszteni**.

A határozat felülvizsgálatának indoka:

A döntést követően a **Rojkó-Med Kft. jelezte, hogy a röntgen szakrendelésen használt röntgen gép meghibásodott**. A hiba javítására felkért szakember véleménye az volt, hogy a **gép javítása nem gazdaságos**, tekintettel arra, hogy nagyon **régi típusú gépről van szó**, amely **sugárbiztonsági előírások szerinti működtetésre sem lenne alkalmas.** Nagy valószínűséggel **az Országos Atomenergia Hivatal engedélyét sem kapná meg**, ami pedig a működtetés alapfeltétele.

Fentiek alapján - mind a vállalkozók, mind az önkormányzat részéről - felmerült, hogy **elsődlegesen a működtetés alapvető tárgyi feltételeinek biztosítására kellene fordítani** **meglévő államháztartáson kívüli forrásainkat.**

A **veszélyhelyzet elmúltát követően** lehet és kell majd **dönteni** arról, hogy **milyen eszköz kerüljön beszerzésre**: a testület által eredetileg javasolt, **több, kisebb eszköz** vagy esetleg **egy nagyobb** gép. Amennyiben **más eszköz beszerzéséről** születik majd döntés, ahhoz várhatóan **saját forrást is** biztosítani kell.

Az együttműködési megállapodás aláírását követően a **pénzösszeg az önkormányzat számláján elkülönítve áll majd rendelkezésre a későbbi döntésnek megfelelő eszközbeszerzéshez.**

Jelen döntéssel tehát a Képviselő-testület 427/2019. (XII.16.) Kt. számú határozatában megállapított **határidőt módosítom akként, hogy a határozatban foglaltak végrehajtása felfüggesztésre kerül** a - Kormány által a 40/2020. (III.11.) Korm. rendelettel kihirdetett – **veszélyhelyzet időtartamára**, azzal, hogy a veszélyhelyzet elmúltát követően a Képviselő-testület **vizsgálja felül 427/2019. (XII.16.) Kt. számú határozatában foglalt döntését arra tekintettel, hogy milyen eszköz** kerüljön majd beszerzésre. **Ezzel egyidejűleg -** amennyiben az államháztartáson kívüli forrás nem elegendő majd a beszerzendő eszközhöz - úgy a saját forrás biztosításáról is dönteni kell majd.

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

Fentiek alapján a rendelkező részben foglaltak szerint döntöttem.

Tiszavasvári, 2020.április 6.

**Szőke Zoltán**

**polgármester**

53/2020. PM határozat 1. melléklete

**MEGÁLLAPODÁS**

felajánlott adomány elfogadásáról

amely létrejött egyrészről a

név: **Tiszavasvári Nagycsaládosok Egyesülete**

székhely:4440 Tiszavasvári, ……………………….

képviseli: Lévai Andrea elnök

adószáma: …………………………………………

számlaszáma: …………………………………….

mint adományozó (továbbiakban: **Adományozó**)

másrészről a

név: **Tiszavasvári Város Önkormányzata**

székhely:4440 Tiszavasvári, Városháza tér 4.

képviseli: **Szőke Zoltán polgármester**

adószáma: 15732468-2-15

számlaszáma: 11744144-15404761

mint kedvezményezett (továbbiakban: **Kedvezményezett**)

*továbbiakban együtt: Szerződő Felek* között az alulírott napon és helyen, az alábbi feltételek mellett:

1. **Előzmények:**

Tiszavasvári Város Önkormányzata Képviselő-testülete 427/2019. (XII.16.) Kt. számú határozatában döntött arról, hogy a **járóbeteg szakellátás fejlesztése érdekében az alábbi eszközöket szerzi be államháztartáson kívüli támogatásból,** azzal, hogy az **eszközök** jelen határozatban szereplő **sorrendjére figyelemmel a felajánlott összeg erejéig kerülnek megvásárlásra:**

1. Urológiai cystoscopy

2. Nőgyógyászati endokavitális vizsgálófej

3. Szemészeti non-kontakt tonométer

4. Fül-orr-gége gyógyászati naso-pharyngo-laryngoscopy

**Vállalkozói felajánlásból erre a célra 5.200.000 forint összeg** gyűlt össze a Tiszavasvári Nagycsaládosok Egyesületénél, melyet a felajánló vállalkozói csoport szándéka szerint az **Önkormányzat részére adnak át, kizárólag a járóbeteg szakellátás eszközállománya fejlesztésének megvalósítása érdekében.**

Magyarország Kormánya 40/2020. (III.11.) Korm. rendelettel Magyarország egész területére veszélyhelyzetet rendelt el. A testületi döntés szerinti eszközök tekintetében az árajánlatok bekérésre kerültek, azonban a jelenlegi veszélyhelyzetre tekintettel az **eszközbeszerzést fel kell függeszteni**. Tiszavasvári Város Polgármestere elrendelte a 427/2019. (XII.16.) Kt. számú határozat felülvizsgálatát **különös tekintettel a beszerzendő eszközök fajtájára, figyelemmel egy esetleges nagyobb (tárgyi minimumfeltételként előírt) beszerzés szükségességére is.** Ennek **határideje** a Kormány által - a 40/2020. (III.11.) Korm. rendelettel - kihirdetett **veszélyhelyzet elmúltát követő 60 napon belül.**

1. **A megállapodás célja:**

Adományozó államháztartáson kívüli szervezetként felhalmozási célú, ellenérték nélküli támogatást nyújt Kedvezményezettnek, **mellyel hozzájárul Kedvezményezett jelen pontban meghatározott céljának megvalósításához. A támogatás, mint** felhalmozási célból, ellenérték nélkül kapott bevétel**, kizárólag jelen megállapodás III. pontjában meghatározott eszközbeszerzésre fordítható**.

1. **Szerződő felek** rögzítik, hogy **Adományozó 5.200.000 forint, azaz ötmillió-kettőszázezer forint** felhalmozási célú, ellenérték nélküli támogatást nyújt Kedvezményezettnek, melyet Kedvezményezett **kizárólag a tiszavasvári járóbeteg szakellátás fejlesztése érdekében, az ezt megvalósító eszközbeszerzésre fordíthat**, figyelemmel Tiszavasvári Város Önkormányzata Képviselő-testülete 427/2019. (XII.16.) Kt. számú határozatában foglaltakra, valamint a Tiszavasvári Város Polgármestere 53/2020. számú határozata alapján a **427/2019. (XII.16.) Kt. számú határozat felülvizsgálatát követő Képviselő-testületi döntésre**. **Kedvezményezett kötelezettséget vállal arra**, hogy a 427/2019. (XII.16.) Kt. számú határozat **felülvizsgálatát megelőzően egyeztetést folytat Adományozóval és kikéri a véleményét az eszközbeszerzéssel kapcsolatban**.
2. **Adományozó vállalja,** hogy a III. pontban megjelölt egyszeri támogatási összeget, jelen megállapodás hatályba lépését követő ……………. napon belül a **Kedvezményezett OTP Banknál vezetett, elkülönített, kizárólag erre a célra létrehozott ……………….. elnevezésű, …………………………………….. számú alszámlájára utalja.**
3. **Kedvezményezett** jelen megállapodás III. pontjában meghatározott összeget **elfogadja.** Ezzel egyidejűleg **kötelezettséget vállal arra**, hogy a rendelkezésére bocsátott **összeget a IV. pontban megjelölt alszámlán elkülönítve kezeli**, és azt **kizárólag a tiszavasvári járóbeteg szakellátás fejlesztése érdekében, az ezt megvalósító eszközbeszerzésre fordít**, figyelemmel **jelen megállapodás III. pontjában foglaltakra.**
4. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései, valamint az államháztartásról szóló 2011. évi CXCV. törvény előírásai az irányadóak.
5. Jelen megállapodást Tiszavasvári Város Polgármester a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt jogkörében eljárva 53/2020. számú határozatával jóváhagyta.
6. Jelen megállapodás szerződő felek részéről történő aláírás napján lép hatályba. Jelen megállapodás egymással megegyező, három eredeti példányban készült. A szerződő felek a jelen megállapodásban foglalt feltételekkel egyetértenek, azokat elfogadják, és a megállapodást, mint akaratukkal mindenben megegyezőt írják alá.

Tiszavasvári, 2020. április … Tiszavasvári, 2020. április ….

………………………………………… ………………………………………..

|  |  |
| --- | --- |
| **Szőke Zoltán polgármester**  **Tiszavasvári Város Önkormányzata**  **Kedvezményezett** | **Lévai Andrea elnök**  **Tiszavasvári Nagycsaládosok Egyesülete**  **Adományozó** |
|  |  |